abril | 2021 | blog de Montserrat Ponsa\nCosta llegir la premsa, escoltar notícies\nTots vivim angoixats, el moment és dur, poca feina, poc contacte amb família i amics, viure en solitud. Els que som més grans recordem temps de guerra i postguerra, quan les denuncies sorgien a dojo i, en alguns casos, suposaven la mort pel denunciat. Deu ens en guard de tornar-hi… La maldat fa estralls. Avui llegir la premsa posa de mal humor, pel que diuen o suposen alguns dels lectors-atacats, potser sense raó. Acabo de parlar amb una persona notable que està patint aquest mal d’ injustícia total. Setjament que no mereix. T’estimo amic, compta sempre amb mi.\nConfiem que estem acabant aquest llarg pelegrinatge per fer fora la Covid-19 i ser de nou, sers humans lliures d’injusticies, de restriccions de moviment, de por inoculada que costarà fer-la fora de moltes ments. Massa persones aïllades de la vida comunitària sense tenir qui l’escolti i l’aconselli quan té una dificultat. Solen ser persones grans que els costa suportar aquest aïllament obligat. Els que tenim més anys i no podem fer la vida habitual com anar a comprar queviures, el diari, o potser anar a visitar un amic malalt que viu sol…ens sentim orfes de vida.\nD’aquí la necessitat de que la premsa sigui veraç i enriquidora per tothom. Sense maneres dubitatives. Cal ser clars i contundents amb les realitats per tal que, les persones es sentin segures quan ens llegeixen. Que no domini la ficció a la normalitat quotidiana que ja és prou esparverant.\n2a dosi Vacuna contra la Covid-19\nVol dir que ja puc fer vida mig normal? No és que m’en refii però al menys, pels que estan aprop és interessant. Me l’han posada a l’Ambulatori del meu poble l’Ametlla del Vallès, amb hora prèvia que segueixen al peu de la lletra. A les 8’49 era l’hora fixada, que han complert amb celeritat. Gràcies… Confiem sigui profitosa.\n¿A qué se dedican los intelectuales? Ivan Padilla Bravo\nCaracas, 30 abril de 2021\nDies de tristor…\nEm costa creure algunes coses que passen i em/ens demano: com estar esperançats amb el futur, com actuar? Intentem inculcar comportaments, allò de tots per tots, malgrat que sembli, que no és el camí adeqüat. Així ha estat la meva vida i la de molts, una mena de joc dels disbarats on gairebé sempre hem perdut. Hi ha un refrany català que diu que, a cada bugada s’hi perd un llençol… Sabeu? No me’n penedeixo! Sempre he seguit i actuat com em dictava el cor i continuaré fent ho a perpetuïtat mentre estigui en aquest món que, ben mirat, no és el meu.\nAvui, 28 d’abril, fa un dia trist, ni plou ni fa sol, molt gris. De tant en tant plovisqueja i cau fang, terrasses i voreres n’estan plenes. Enyoro el sol que ni ahir ni avui no ens ve a visitar. Que potser se li ha encomanat la Covid-19 i no el deixen sortir? Hem de fer bondat, com ens deien quan érem petits i que seria pertinent continuar-ho inculcant a tothom, petits, mitjans i grans. Tinc sempre una paraula en boca que ningú no em sap respondre: per què? Consti que ja ningú no coneix molts dels perquès que ens atribolen.\nEm fa pensar quan a la meva infantesa jugàvem a un joc nomenat el joc dels disbarats a la vora del foc quan enfosquia. Proveu ho, té el seu encant, no costa diners i, en els moments que vivim, cal preveure ho tot, de manera especial la economia. Com jugar-hi? Asseguts en rotllana cal que tothom faci una pregunta, a cau d’orella, al company assegut a la seva dreta. Tot seguit, tothom ha d’exposar la pregunta que li han fet a ell, i la resposta que ha rebut del que té a la dreta. Divertit, sorgeixen uns disbarats inesperats.\nEm demano amb tristesa: per què hi ha qui té feina malgrat la pandèmia i pot treballar mentre d’altres no tenen possibilitats? És que no s’ho mereixen? No tenen capacitats o és que no els volen? Per què hi ha gent que enraona i discuteix en el bon sentit de la paraula per esbrinar els motius mentre una gran majoria calla, tira pel dret? És perquè no vol problemes? Els problemes arriben quan no hi ha diàleg, em consta, no pas quan s’esbrinen motius, pros i contres.\nÀdhuc el sol fa figa, no apareix cada dia com sol ser habitual en aquest temps de primavera. Avui dimecres trist i humid, no ve de gust ni sortir a caminar. Acostumo a fer-ho totes les tardes, però darrerament plovisqueja aigua i fang, i fa fred. No convé mullar-se i agafar una calipàndria evitable. No ens ho podem permetre.\nI avui, a la Cuina de resistència paella d’ arrós amb costella de porc i gambes.\nINGREDIENTS Arrós (dos grapats per cap), oli, sal, pebre, costella de porc (una per persona), dues gambes pelades per cap, una ceba i un pebrot verd laminats, una picada (amb un all, un ramet de julivert, 7 o 8 ametlles torrades, uns fils de safrà), i un got de vermut o vi.\nTallarem les costelles per la meitat i les confitarem amb l’oli, la ceba i el pebrot laminats a foc suau al menys 40 minuts, moment que hi abocarem la picada i el vermut o vi. Llest el solfregit, hi afegirem l’arrós i l’aigua o caldo pertinent en ebullició. Foc suau uns 20 minuts. El deixarem reposar mentre fem un petit aperitiu,\nYou are currently browsing the blog de Montserrat Ponsa blog archives for abril 2021.


Joc 3 puzzles disney\nTenim 3 puzles de Disney que hem de fer. Per a això, seleccionem la peça amb el botó esquerre del ratolí i girar-la, prement la barra d'espai, la roda del ratolí o les tecles de fletxa.\nAquest joc a tingut 7001 partides en línia. Classificació 2389 de els millors jocs gratis.\nJugat 7001 vegades\nMickey Mouse, l'Ànec Donald, Minnie, Goofy,\nSobre el que és aques joc? Aquest és un joc gratis anomenat 3 Puzzles Disney per al navegador sense dever descarregar ni instal lar res, és completament fiable. En aquesta pàgina web pots jugar de forma gratuîta al joc flash 3 Puzzles Disney sobre Nadal. I recorda que això és un joc gratis anomenat 3 Puzzles Disney i és relacionado amb Nadal. El nostre nou joc 3 Puzzles Disney és un dels millors jocs de Nadal es pot trobar i ho pots compartir amb els teus amis i contactes a les xarxes socials. Aquest és un joc en línia i videojoc anomenat 3 Puzzles Disney que et convidem a jugar, gaudir i aprendre al respecte, aixì com compartir en els comentaris i amb els seus amics en les xarxes socials.


DINARS DE CARMANYOLA · Local Market kids · – Local Market\nCursos, tallers i cates\nPlaers per encàrrec\nDINARS DE CARMANYOLA · Local Market kids ·\nHome / DINARS DE CARMANYOLA · Local Market kids ·\nDINARS DE CARMANYOLA\n· Local Market kids ·\nData: Dissabte 20 de Gener\nPreu: 30€/5 tallers 120€\nCada dia més la feina i el ritme de vida dels pares obliga a que els fills mengin fora de casa. ja sigui al menjador escolar o que s’enduguin una carmanyola en l’escola. També hem pensat que podem aprofitar el taller per dies més lúdics i per compartir en família com és un dia d’excursió.\nPer aixó ens ha semblat interessant preparar aquest taller pels més menuts on els ensenyarem a preparar receptes super bones i perfectes per menjar el dia següent on hi trobarem tots els ingredients necessaris per mantenir una dieta equilibrada.\nRecordeu que el menjar de la nostra carmanyola ha de ser sobretot:\nSaludable: Tots els aliments que el composen han de ser saludables i lliures de productes o preparats processats rics en greixos perjudicials, sucres i sal.\nComplert: les nostres propostes contenen en major part vegetals i posteriorment en menor quantitat hidrats de carboni complexes i proteïnes.\nPlats a elaborar i tastar:\nConeix els sabors més característics del nostre territori tastant una petita selecció de vins DO Empordà, formatges artesans amb sabors i procedències diferents i olis elaborats per petits productors de la nostra terra. Sens dubte la gastronomia és el reflex de la història, la cultura i la tradició d’un territori i és per això que volem oferir-vos un tast dels productes gastronòmics més representatius que a dia d’avui encara s’elaboren amb la màxima qualitat i gairebé de manera artesanal.\nMòbil: 645 941 212 - 669 388 899\nHoraris: 11.00AM - 20.00PM


Noah Baffoe es proclama màxim golejador del grup amb 19 gols en 34 partits - Regió7\nNoah ha recuperat l'olfacte golejador i l'estima de l'afició del Manresa carles miranda/segre\nUn dels artífexs de la meritòria segona posició assolida pel Centre d'Esports Manresa al grup 2 de Primera Catalana ha estat Noah Baffoe. La recuperació de l'estreta vinculació amb el gol del davanter d'origen ghanès ha propiciat que Noah materialitzés 19 gols en els 34 partits de lliga en què ha participat.\nEn el decisiu matx d'ahir al Municipal de Gardeny, l'eficàcia golejadora del davanter de 26 anys va tornar a ser determinant. Els dos gols del triomf manresà van dur el seu segell. Noah Baffoé va destacar per la seva facilitat golejadora en la seva primera etapa al club blanc-i-vermell.\nLa temporada 2012-13, a Segona Catalana, va compartir amb Charly Lumbreras el títol honorífic de màxim golejador de l'equip. Ambós van transformar 14 gols. El curs següent, va excel·lir i va contribuir amb 21 gols al retorn de l'equip de Dani Andreu a Primera Catalana. En aquesta categoria, la temporada 2014-15 va oferir unes prestacions similars i va anotar 16 gols amb els blanc-i-vermells.\nEl maig del 2017, Noah va fitxar per la UE Sant Julià de Lòria de la Primera Divisió andorrana. Un any i mig després va retornar al CE Manresa amb una evident i preocupant baixa forma física i anímica. Així, el curs passat només va fer un gol. Enguany, Peralta n'ha recuperat la millor versió.\nEl segon lloc a la taula de golejadors del grup 2 de Primera Catalana ha estat per a l'habilidós davanter del CF Igualada Martí Just, autor de 16 gols. Rere seu trobem Ernest Forgas (FC Andorra) i Jofre Graells (UE Tàrrega), ambdós amb 14 gols. El màxim golejador de la categoria ha estat Josep Soler (Palamós CF), autor de 23 gols, sis dels quals de penal.


Informe Biocat | Memòria 2018\nInforme Biocat 2017: Escalant la BioRegió de Catalunya\nBiocat va presentar el desembre de 2018 una nova edició de l’Informe Biocat sota el títol “Escalant la BioRegió de Catalunya”. La publicació és l’estudi de referència que analitza el sector de les ciències de la vida i de la salut a Catalunya biennalment.\nEl Molt Hble. Sr. Quim Torra, President de la Generalitat de Catalunya, va presidir l’acte de presentació de l’Informe, que va tenir lloc a l’Auditori AXA de Barcelona amb la presència de prop de 300 professionals del sector. En paraules del President: “L’Informe Biocat demostra que, en l’àmbit de ciències de la vida i de la salut, Catalunya és comparable a qualsevol dels països que tants cops esmentem com a referència nostra, i que està en les nostres mans fer créixer les potencialitats en atracció d’inversió internacional perquè els ingredients els tenim tots i són d’altíssima qualitat”.\nJordi Naval, Director General de Biocat, va presentar els principals indicadors de l’estudi i la visió 2025 del sector. La trobada va comptar amb la participació de Fina Lladós, Directora General d’Amgen Iberia i de la Dra. Daria Tataj, Presidenta del RISE High-Level Advisory Group i Fundadora i Directora General de Tataj Innovation. També s’hi van exposar casos d’èxit de transferència de tecnologia a Catalunya i es va presentar la segona edició de la iniciativa Open Innovation Forum.\nL’Informe Biocat ha comptat amb la col·laboració d’Amgen, i l’acte es va tancar amb un aperitiu-networking patrocinat per BCN Peptides i GP Pharm.\nPrincipals indicadors de l’estudi\nSegons recull l’informe, el sector de les ciències de la vida i de la salut genera 31.087 M€ cada any a Catalunya i representa el 7,2% del producte interior brut (PIB), comptant les empreses del sector i el serveis sanitaris. En conjunt, més de 223.000 persones hi treballen, al voltant d’un 7% de les persones ocupades a Catalunya.\nA més d’inversors locals especialitzats com ara Ysios Capital, Caixa Capital Risc, HealthEquity, Inveready o Alta Life Sciences, l’Informe Biocat destaca l’elevat creixement d’inversors internacionals que aposten per empreses catalanes del sector salut. En 10 anys, el nombre d’inversors estrangers presents en aquestes companyies ha passat de 0 a 50: només en els darrers cinc anys, la xifra s’ha multiplicat per 10. La majoria són nord-americans.\nL’Informe Biocat inclou una visió 2025 per al sector. Entre d’altres previsions, Biocat estima que, com a conseqüència de l'evolució del sector, en termes d’impacte social un mínim de 10 productes i tecnologies avançats desenvolupats a la BioRegió de Catalunya arribaran als pacients el 2025.\nActe de presentació de l'Informe Biocat 2017


> Univers madur: Setmana de la Poesia de Barcelona 2013\nLa poesia representa la radicalitat i la força de la paraula, però també les seves carícies. La poesia ens enlluerna i obre nous camins inexplorats al sentiment i a la raó. La poesia és la intimitat de la lectura pacient i introspectiva, però també el crit arrauxat que ens fa sentir que formem part d’una comunitat, que expressa millor que cap altra forma literària la intensitat de viure i sentir.\nPresentació de la Setmana de la Poesia de Barcelona (del 8 al 14 de maig de 2013)\nAprofitant que avui comença la Setmana de la Poesia de Barcelona i que demà dijous, 9 de maig de 2013, a les 19 hores, a la Sala Caritat de la Biblioteca de Catalunya (carrer de l'Hospital, 56, Barcelona), es presenta el recull "La Tercera Illa. Poesia Catalana de l'Alguer (1945-2013)", poso a continuació un poema d'Anna Cinzia Paolucci, poetesa que tanca la selecció dels poemes.\nEL DIA DE LA MEMÒRIA\ncom llàgrimes centenàries\nque troben desfogament\nde la foscor de la indiferència.\nel plor que fa soroll…\nPodeu consultar aquí el programa d'activitats de la Setmana de la Poesia de Barcelona 2013.\nPublicat per ninona a les 21:10\nEtiquetes de comentaris: Alguer , Poesia\nmiquel 9 de maig de 2013 a les 3:08\nEm llegiré el programa de la Setmana, a veure on faig cap :-)\nHelena Bonals 9 de maig de 2013 a les 13:12\nM'agrada molt el disseny, les paraules de Jaume Ciurana, i el teu poema. "de sortir del gel de la solitud,/ de la foscor de la indiferència", amb la poesia.


Des de la meva riba: d’abril 2013\n14 d'abril de 1931: Proclamació de la\nPublicat per Sícoris a 0:01 10 comentaris:\nEtiquetes de comentaris: Així passava, Fotografia, República\nDarrerament sembla que s'hagin conjurat els elements i tinguem al damunt un malefici, perquè el cas és que portem una temporadeta en què la premsa no fa més que informar sobre la mort de persones conegudes; talment que es diria que hi ha una mena de confabulació macabra. En realitat no és així, és clar: es tracta d'una apreciació purament subjectiva, ja que cada dia moren moltes persones arreu del món i no ens preocupem ni de calcular-ne el nombre aproximat. En ser anònimes i no tenir transcendència pública, aquestes persones és com si no comptessin. Injust, sí, però la fama és la fama, tot i que en això existeixen igualment diferències, i pel que fa a les celebritats, també hi ha categories: unes han adquirit dimensions planetàries, i altres, d'àmbit essencialment local, tenen un caràcter més nostrat. En tot cas, aquestes fames són merescudes i venen justificades per la projecció pública derivada de la feina que feien els difunts.\nAl febrer va morir la gran actriu María Asquerino, fent palès el tòpic de l'artista bohemi que al final de la seva vida pateix privacions econòmiques i acaba morint sol i mig oblidat. La setmana passada ens deixaven el fotoperiodista Paco Elvira i l'actriu Mariví Bilbao. Fa uns dies, el cineasta i actor Jesús Franco (conegut com l'oncle Jess entre els admiradors) i el director Bigas Luna. Avui, la Sara Montiel i la Margaret Thatcher. En elles dues ens centrarem: en aquest parell de dones tan diferents, unides en la mort per caprici del destí.\nLa Sara Montiel era una bellesa clàssica, un pèl insípida i rígida a l'hora d'actuar, però amb una veu harmoniosa que es va especialitzar en els cuplets gràcies a l'èxit de la pel·lícula El último cuplé (una de les més vistes del cinema espanyol) i un indubtable sex appeal que la va conduir directament a Hollywood. No és cert, com s'acostuma a dir, que fos la primera espanyola a conquerir les Amèriques. Abans d'ella hi va haver unes quantes actrius que a l'època del cinema mut van anar obrint camí, malgrat que avui estan tan oblidades que els seus noms no diuen gairebé res a la majoria de gent: Ana María Custodio, Catalina Bárcena, Carmen Rodríguez, Rosita Díaz Gimeno i Luana Alcañiz. (Algun dia n'hauré de parlar, dels actors i actrius espanyols que van anar a cercar fortuna a la meca del cinema).\nAquella Sara Montiel que a la seva joventut s'envoltava d'intel·lectuals com León Felipe, Pablo Neruda i Miguel Mihura; la que poc després ja treballava amb actors com Gary Cooper, directors com Anthony Mann (amb qui es va casar) i, segons ella mateixa explicava, cuinava ous ferrats a la manxega per al mític Marlon Brando, va anar esdevenint una caricatura histriònica que passejava la seva decadència daurada pels platós de televisió. La salvava, això sí, una capacitat autocrítica que la feia riure's d'ella mateixa i autoparodiar-se sense problemes. Sempre excessiva, sempre amb fama de dona alliberada en allò tocant a la sexualitat, encara que, com bona part de les folclòriques del moment, també s'aixoplugava sota el Règim franquista mentre participava en aquells festivals artístico-patriòtics que se celebraven a La Granja. Saritísima, com la va anomenar el Terenci Moix, és potser l'última estrella (en el sentit en què aquest mot es feia servir abans) que va enlluernar tota una generació. Pedro Almodóvar, molt inclinat a deixar-se seduir per dives com la Montiel, va recuperar l'aura de l'artista i li va retre un homenatge a la seva pel·lícula La mala educación (pel meu gust, la més aconseguida de tota la seva filmografia):\nL'altra dona cèlebre que ha mort avui, Margaret Thatcher, no em desperta ni la meitat de simpatia que la Sarita Montiel. Anomenada "la dama de ferro", va dirigir la Gran Bretanya entre el 1979 i el 1990, temps més que suficient per a imposar la ideologia neoliberal. La Thatcher va flexibilitzar el mercat laboral, va reduir el poder sindical i va liberalitzar el mercat financer, juntament amb Ronald Reagan, l'actor-president dels Estats Units, un altre defensor a ultrança de la privatització dels serveis públics.\nQuan la Thatcher va ser escollida Primera Ministra hi va haver molt de rebombori pel fet de ser la primera dona que accedia a regir els destins de la nació. Sovint se la ridiculitzava amb trets masculins per ressaltar la duresa de la seva mà fèrria, com si una dona no pogués actuar amb contundència. Tot plegat, una visió de les coses que poc favor feia a la causa feminista, i encara molt menys a la causa proletària. A la primera, perquè determinats corrents d'opinió consideraven que a una dona, per tal de fer-se respectar en un entorn eminentment masculí, se li havia de consentir tot. I a la segona, perquè la senyora Thatcher es va enfrontar amb diverses vagues entre el 1983 i el 1984, a causa de la seva política restrictiva en el sector miner, greument empobrit, igual que altres capes de la societat anglesa força afectades per l'augment de l'atur.\nLes seves últimes actuacions públiques acollint i defensant el sanguinari dictador Pinochet la van acabar de retratar com a personatge ultraconservador, que ja havia deixat un rastre d'inconformisme en forma de cançó protesta entre molts britànics de l'època punk.\nNo fa gaire s'ha fet una pel·lícula sobre la seva figura, interpretada per la Meryl Streep, que ha generat crítiques oposades. Jo no l'he vista precisament per la por a trobar-me amb una història hagiogràfica que no em ve gens de gust. Això sí, tothom coincideix a considerar extraordinària la feina de composició del personatge per part de la Streep.\nRecordo que als anys 80, quan jo estudiava a la Universitat Autònoma de Barcelona, en plena era Thatcher i Reagan, es va posar de moda un póster que, a través d'un muntatge molt enginyós, mostrava tots dos polítics com si fossin la parella protagonista d'Allò que el vent s'endugué. La facultat de lletres es va omplir d'imatges de la versió ultradretana de Rhett Butler i Scarlett O'Hara, personatges que van passar a formar part del nostre paisatge quotidià. De fet, així va ser. I de fet, així continua sent perquè hi ha coses que, malauradament, mai no moren...\nPublicat per Sícoris a 19:08 14 comentaris:\nEtiquetes de comentaris: Cinema, Coses que passen, Mort, Música\nLes imatges, en format vídeo:\nMúsica: Sicilienne.- Gabriel Fauré\nPublicat per Sícoris a 11:40 20 comentaris:\nEtiquetes de comentaris: Art, Cinema, Vídeo


Olives | Casa Rural i Agrobotiga Cal Porxo\nEls diferents procesos de maceració i curació de les olives ha permés que les poguem degustar de maneres molt diverses, trencades i macerades amb herbes aromàtiques, amanides amb cebetes cogombres i pastanaga, farcides d'anxova, etc.... I també de diferentes varietats, com l'arbequina, la més comuna i antiga en la nostra comarca o d'altres com la negra d'aragó o la picual.\nEn la nostra agrobotiga també la tenim en forma de paté d'arbequina o d'oliva negra d'aragó que untada damunt una torradeta, acompanyant qualsevol tipus d'amanida o com a ingredient en una vinagreta resulten d'una exquisitesa desbordant. Els àcids grassos insaturats de les olives fan que la seva ingesta sigui positiva en cas de colesterol en la sang. És un aliment ric en sodi ja que la sal és l' ingredient principal per a la seva conservació i maduració.\nPes net 220 gr\nOlives negres Baix Aragó


À Punt - Els beneficiaris de la renda valenciana d’inclusió no pagaran taxes universitàries\nEls beneficiaris de la renda valenciana d’inclusió no pagaran taxes universitàries\nNotícies Societat | 19/05/2019 16:36\nLes persones beneficiàries de la renda valenciana d’inclusió quedaran exemptes de pagar les taxes universitàries del pròxim curs acadèmic. Segons ha explicat el director general d’Inclusió Social, Enric Juan, per a acollir-se a aquest nou benefici no s’haurà de realitzar cap gestió addicional.\nL’exempció de les taxes universitàries se suma a altres reconeixements que s’han atorgat a les unitats familiars titulars de la renda en el procés d’admissió en els cicles d’educació obligatòria, on les famílies beneficiàries d’aquesta ajuda han comptat amb tres punts en la baremació per a l’accés al centre educatiu que hagen seleccionat.\nEl director general d’Inclusió Social també ha explicat que aquestes famílies gaudiran de la quantia màxima prevista per a les ajudes de menjador escolar. Les que el curs passat van sol·licitar les beques de menjador comptaran amb un esborrany de sol·licitud, en el qual estaran registrades totes les seues dades i que únicament haurà de confirmar al centre educatiu per a sol·licitar l’ajuda, de manera que no haja de repetir tot el tràmit burocràtic.\nEl govern espanyol no permet la mobilitat interprovincial a la Comunitat Valenciana en fase 2\nEl ministre de Sanitat confirma que “no és possible” la mobilitat entre províncies si no s’ha avançat a la fase 3.


S SC 1 Imatge 1 Col·laborador/a 68 Visites Bústia de suggeriments\nSchliemann, Lothar (Colònia 1936) ART Pintor i escultor. Es formà a la seua ciutat natal, primer a l’Escola d’Arts Gràfiques i després, entre 1956 i 1960, a l’Acadèmia d’Arts. Durant tres anys, treballà com a artista gràfic a la cadena de televisió alemanya WDR, per a la qual realitzà dibuixos, caricatures i caretes per a diferents programes. Començà a viatjar de jove i, a través de l’amistat que l’unia amb Erwin Bechtold, se li despertà un fort interès per Eivissa. L’any 1963, visità l’illa per primera vegada i, fascinat per la bellesa del paisatge i per l’ambient cosmopolita, s’hi instal·là definitivament dos anys després (1965). A partir d’aquell moment deixà enrere el vessant gràfic i establí el seu taller creatiu a Sant Carles de Peralta, on ha practicat majoritàriament la disciplina pictòrica i, en menor mesura, l’escultura sobre fusta (a partir dels anys vuitanta del s. XX). En aquesta llarga trajectòria, ha desenvolupat un estil intuïtiu i de pinzellada forta que beu en les fonts de l’expressionisme i de les darreres etapes de Goya. A Eivissa, ha exposat de forma individual en diversos centres artístics com la Galeria Es Molí (1982), la Galeria El Mensajero (1983), la Galeria Azara (1991) i la Galeria LoungeNbeds (2006). També participà en la creació de l’associació San Carlos Arte, integrada per pintors alemanys residents a Sant Carles de Peralta. Aquesta agrupació, amb l’objectiu de convertir el poble en un lloc de trobada artística, organitzà una mostra col·lectiva de l’obra pictòrica dels quatre integrants del grup al Centre Parroquial de Sant Carles de Peralta (1998). L’obra d’Schliemann s’inclogué en l’exposició retrospectiva de la Galeria El Mensajero al Palau de Congressos de Santa Eulària (2005). Paral·lelament, ha mantengut contacte amb la vida artística del seu país d’origen i ha exposat a multitud de ciutats alemanyes com Hamburg, Berlín, Kiel, Düsseldorf, Colònia i Frankfurt. [RiRB]\nRita Riera Bonet [RIRB]


Home > Joan Antoni Castanyer > Articulos > Dels paratges de...\nDeixem el cotxe a la sortida del túnel del Puig Major. És la primera setmana de Setembre, fa un dia esplèndid, una calor gens humida, amb un horatge refrescant i saludable. Una expedició composta per: Joan Brugos, Tolo, Guillem i jo. Son les 10,15 h. Entrem a Son Torrella, a dins el bosc d´ alzines, magnífic, m´ agrada l´ entorn, Aquest instant el gaudeixo amb gran intensitat. Caminem vorera la bardissa, que separa el recent pinar jove,- plantació sembrada fa focs temps,- aquest és el camí que nosaltres fèiem.\nA la dreta podem veure el Portell de Sa Costa, nosaltres circulem pels Camins Nous. Girem a esquerra i pugem un poquet. Veig el contrast maquíssim d´ un Cel Blau i el gris de les muntanyes, té un encant espectacular. Tenim de cara el verd del Puig de l´Ofre, on uns anglesos ens saluden amb simpatia des de la creta. Ens aturem un moment per veure els Cornadors, a baix observam el Barranc i allà més a la llunyania la Vall de Sóller. Continuem per la drecera fins arribar al camí se l´ Ofre, on girem a l´ esquerra i caminarem per vora l´ embassament de Cúber.\nGrata novetat, ens surten a camí els companys d´ excursió. Ells han estat els encarregats de fer les compres del dinar. Així doncs, Felipe, Paco, i Jordi canvien de direcció i s´ agrupen amb nosaltres. Passem per sobra la presa i seguim vorera d’ embassament. Mentre, contemplem els 3000 metres; de na Rateta, na Franquesa i l´Ofre. A l’ esquerra la bolla del Puig Major, sempre protagonista d’ aquest paratges. (Foto dels companys davant l´ embassament)\nJa som a la carretera del Puig Major, girem a la dreta, per caminar per la drecera que ens durà al final del recorregut; la Font del Noguer. Allà ens espera; Bernat, i veiem arribar en Miquel Angel, Joan Castanyer, Toni i Jaume. El temps emprat ha estat de dues hores i un quart.


«Sigues part del nostre compromís», proposta de Càritas per al Nadal 2018 | Càritas Catalunya\n«Sigues part del nostre compromís», proposta de Càritas per al Nadal 2018\nCàritas vol sumar el màxim nombre de persones\nal compromís solidari de millorar la vida dels més vulnerables\nCàritas Catalunya, 12 de desembre de 2018.- Seguint la línia de sensibilització llançada l’any passat amb el missatge “Sigues part”, la Campanya de Nadal 2018 de Càritas vol reforçar aquesta crida a la solidaritat perquè el màxim nombre de persones se sumin al compromís de millorar la vida dels més vulnerables. Aquest és l’objectiu que la campanya d’aquest any vol subratllar per impulsar, sota el lema “Sigues part del nostre compromís”, la col·laboració de tots en la lluita contra la desigualtat i la pobresa.\nEl sentit cristià de la celebració del Nadal ens obre la mirada de Déu feta home i nen en cada rostre ferit. Davant tots aquests proïsmes exclosos, la Campanya de Càritas ens convida a deixar-se tocar per la realitat per mobilitzar la capacitat d’acollida i compassió que habita en cadascun de nosaltres, impulsant-nos a sortir a l’encontre de qui necessita ser escoltat i acompanyat, i a fer-nos xarxa i comunió amb totes les persones que creuen i lluiten per la pau, la justícia i el bé comú.\nLa celebració del naixement del Salvador a un estable de Betlem “perquè no hi havia lloc a l’hostal” paral·lela a una realitat que segueix repetint avui en tantes famílies descartades, sense lloc entre nosaltres, empeses a l’exili o als marges de la societat.\nÉs un moment de l’any en què es renova l’oportunitat de trobar la novetat de Déu en nosaltres i en els altres, i de recrear la vida (Nadal) i les relacions. És temps de trobada i d’obrir fronteres, les físiques i personals, les del nostre pensament, per rebaixar prejudicis i pors a l’hora de conèixer i reconèixer l’altre, d’estimar i estendre els braços, i deixar que el cor es faci de nou carn, sensible al desemparament de l’ésser humà. És temps per a ser part del compromís contra la pobresa que Càritas posa en joc allà on les condicions de precarietat són més intenses.\nLa cara de la solidaritat\nAmb aquesta Campanya de Nadal, Càritas vol seguir fidelitzant el suport de centenars de milers de col·laboradors que, ja de manera gratuïta com és el cas dels 84.000 voluntaris, bé a través de la generositat de milers de donants, permeten desenvolupar cada dia els seus programes d’acció social per a milions de persones empobrides.\nCom reflecteixen les xifres recollides a la Memòria anual d’activitats, més de 3 milions de persones han estat acompanyades dins i fora d’Espanya per les 70 Càritas diocesanes del nostre país, amb el sosteniment dels 353 milions d’euros invertits en un ampli repertori de programes socials i projectes de cooperació.\nDe la dimensió del compromís econòmic privat amb les finalitats de Càritas dóna bon compte el fet que 73 de cada 100 euros gestionats per la Confederació a Espanya procedeixen de donants particulars i empreses solidàries que han decidit “ser part”.


Ajuntament de València. Presupostos municipals. Execució\nExecució del Pressupost municipal. Dades mensuals\nEstat d’execució del pressupost. Desembre 2017\nEstat d’Execució del Pressupost d’Ingressos Corrents (pdf 68 kb) Estat d’Execució del Pressupost de Gastos Corrents. Resum (pdf 16 kb)\nEstat d’execució del pressupost. Novembre 2017\nEstat d’Execució del Pressupost d’Ingressos Corrents (pdf 66 kb) Estat d’Execució del Pressupost de Gastos Corrents. Resum (pdf 16 kb) Estat d’Execució del Pressupost de Gastos Corrents (pdf 296 kb) Estat d’Execució del Pressupost de Gastos Corrents (pdf 298 kb)\nEstat d’execució del pressupost. Octubre 2017\nEstat d’Execució del Pressupost d’Ingressos Corrents (pdf 65 kb) Estat d’Execució del Pressupost de Gastos Corrents. Resum (pdf 16 kb) Estat d’Execució del Pressupost de Gastos Corrents (pdf 295 kb)\nEstat d’execució del pressupost. Setembre 2017\nEstat d’Execució del Pressupost d’Ingressos Corrents (pdf 64 kb) Estat d’Execució del Pressupost de Gastos Corrents. Resum (pdf 16 kb) Estat d’Execució del Pressupost de Gastos Corrents (pdf 291 kb)\nEstat d’execució del pressupost. Agost 2017\nEstat d’Execució del Pressupost d’Ingressos Corrents (pdf 42,5 kb) Estat d’Execució del Pressupost de Gastos Corrents. Resum (pdf 7,61 kb) Estat d’Execució del Pressupost de Gastos Corrents (pdf 192 kb)\nEstat d’execució del pressupost. Juliol 2017\nEstat d’Execució del Pressupost d’Ingressos Corrents (pdf 462,8 kb) Estat d’Execució del Pressupost de Gastos Corrents. Resum (pdf 15,9, kb) Estat d’Execució del Pressupost de Gastos Corrents (pdf 252 kb)\nEstat d’execució del pressupost. Juny 2017\nEstat d’Execució del Pressupost d’Ingressos Corrents (pdf 46,5 kb) Estat d’Execució del Pressupost de Gastos Corrents. Resum (pdf 9,00 kb) Estat d’Execució del Pressupost de Gastos Corrents (pdf 197 kb)\nEstat d’execució del pressupost. Maig 2017\nEstat d’Execució del Pressupost d’Ingressos Corrents (pdf 45,9 kb) Estat d’Execució del Pressupost de Gastos Corrents. Resum (pdf 9,03 kb) Estat d’Execució del Pressupost de Gastos Corrents (pdf 193 kb)\nEstat d’execució del pressupost. Abril 2017\nEstat d’Execució del Pressupost d’Ingressos Corrents (pdf 47,0 kb) Estat d’Execució del Pressupost de Gastos Corrents. Resum (pdf 12,2 kb) Estat d’Execució del Pressupost de Gastos Corrents (pdf 187 kb)\nEstat d’execució del pressupost. Març 2017\nEstat d’Execució del Pressupost d’Ingressos Corrents (pdf 39,2 kb) Estat d’Execució del Pressupost de Gastos Corrents. Resum (pdf 8,75 kb) Estat d’Execució del Pressupost de Gastos Corrents (pdf 175 kb)\nEstat d’execució del pressupost. Febrer 2017\nEstat d’Execució del Pressupost d’Ingressos Corrents (pdf 38 kb) Estat d’Execució del Pressupost de Gastos Corrents. Resum (pdf 9 kb) Estat d’Execució del Pressupost de Gastos Corrents (pdf 168 kb)\nEstat d’execució del pressupost. Gener 2017\nEstat d’Execució del Pressupost d’Ingressos Corrents (pdf 39 kb) Estat d’Execució del Pressupost de Gastos Corrents. Resum (pdf 9 kb) Estat d’Execució del Pressupost de Gastos Corrents (pdf 162 kb)\nEstat d’Execució del Pressupost 2019\nEstat d’Execució del Pressupost 2018\nEstat d’Execució del Pressupost 2017\nEstat d’Execució del Pressupost 2016\nEstat d’Execució del Pressupost 2015\nEstat d’Execució del Pressupost 2014\nEstat d’Execució del Pressupost 2013


Iglesias destapa que es va barallar amb Sánchez per Joan Carles I - El triangle\nEl vicepresident segon del govern central, Pablo Iglesias, ha explicat que va tenir un enfrontament verbal amb el president del Govern, Pedro Sánchez, arran del cas de la sortida d'Espanya del rei emèrit, Joan Carles I. En declaracions a la Cadena SER, Iglesias ha afirmat que "en el cas de la fugida del rei emèrit vam tenir una discussió forta i el president es va disculpar i això l'engrandeix".\nEn aquest context, Pablo Iglesias ha afegit que "hi ha un govern de coalició on hi ha un partit monàrquic (PSOE) i un altre republicà (Podemos), és normal que hi hagi discrepàncies". Iglesias també ha defensat que "hem d'aprendre a conviure en un govern de coalició. La senyora Calviño ve d'un món molt diferent del meu. Jo cada cop que parla l'escolto atentament perquè puc aprendre moltes coses. Entre els vicepresidents pot haver-hi diferències".\nPer altra banda, Iglesias ha denunciat que "Pablo Casado diu que si una força és republicana, no pot estar en el Govern d'Espanya" i que "això és gravíssim" perquè "ataca els principis de la democràcia".\nPrevFusió bancària: interdependència, interès general i el trist paper del govern català


Jornada “Sindicat i valors “ a Girona\nEl passat divendres 25 de maig es va fer la jornada sindical “Sindicat i valors” als locals de CCOO de Girona. Durant la jornada es va presentar el llibre Ètica i valors amb el seu autor, Jordi Barra, també hi van participar Josep Maria Romero, secretari de Formació Sindical i Cultura de CCOO de Catalunya, i Bartomeu Compte, secretari general de CCOO de les Comarques Gironines.\nPel seu interès, us adjuntem, a la notícia, la intervenció de Josep Pubill, històric dirigent de CCOO de l’Alt Empordà (Figueres). Cliqueu aquí\nEl debat va ser prou profitós i enriquidor i entre d’altres reflexions va aparèixer la necessitat de reafirmar-nos en els valors que representa el sindicalisme de CCOO i la necessitat de seguir practicant-los i transmetent-los els propers anys en un context de confrontació d’idees i de maneres oposades d’entendre les contradiccions i el conflicte social.\nUn sindicalisme que definim com de transformació social, independent en la seva presa de decisions i en la seva relació amb el poder, però en cap cas indiferent ni neutral en la seva concepció de la societat i els interessos que representa. També des de l’aposta per reforçar el nostre discurs sociopolític, que té com a base el centre de treball i que ens ha de permetre irradiar a la societat unes maneres de fer i comportar-se, una cultura pròpia: l’ètica del sindicalisme.


Equador i El Salvador – Cooperant\nConvocatòria de Cooperació 2017\nConvocatòria de Cooperants 2011\nDESENVOLUPAMENT HUMÀ INTEGRAL – EQUADOR\nMitjançant aquest programa el Govern de les Illes Balears es suma a la Iniciativa Global ART (Articulació de Xarxes Territorials), posada en marxa pel PNUD per promoure un desenvolupament equitatiu i sostenible. L’objectiu és posar en valor el rol estratègic de les administracions locals i regionals, així com dels actors socials i econòmics per a la consecució dels Objectius de Desenvolupament del Mil•lenni. Es dóna suport a l’aplicació de la metodologia d’articulació entre els diferents nivells determinants en els processos de desenvolupament amb un enfocament participatiu, tenint en compte les especifitats pròpies de cada territori i cercant el compromís de les autoritats descentralitzades de les zones d’execució de les actuacions: dues de les regions de l’Equador prioritàries per a la cooperació balear.\nSuport a la participació democràtica i societat civil a través de l’estratègia de treball del Programa PNUD-ART Equador a les regions de planificació 1 i 5, per a l’aplicació de la seva metodologia d’articulació entre els diferents nivells d’acció: internacional, nacional, regional i territorial\nINNOVACIÓ EDUCATIVA – EQUADOR\nSuport a l’Institut de Desenvolupament i Innovació Educativa (IDIE) de Quito, la missió del qual consisteix en l’assistència tècnica especialitzada i l’execució de projectes educatius en coordinació i consens amb el Ministeri d’Educació de l’Equador. De manera més concreta, es pretén enfortir les accions en favor de la millora de la qualitat dels serveis educatius en els nivells d’educació inicial, general bàsica i de batxillerat, inserint l’educació inclusiva com una política transversal dins el sistema educatiu. També s’han de definir investigacions i propostes de seguiment i validació de noves pràctiques metodològiques, enriquiment curricular i formació professional docent.\nÀmbit d’actuació: política educativa i gestió administrativa. Millora de la qualitat i de la cobertura educativa a les províncies amb major percentatge de població emigrada a les Illes Balears.\nGESTIÓ DE RESIDUS – EL SALVADOR\nAquesta actuació conjunta amb els tres fons insulars de cooperació forma part d’un programa estructurat que pretén oferir un tractament integral dels residus sòlids voluminosos a l’àrea metropolitana de San Salvador, mitjançant la seva trituració i reciclatge. Amb l’execució del projecte se cerca enfortir directament les capacitats tècniques de maneig i gestió dels residus sòlids de tres municipis (San Salvador, Mejicanos i Apopa) i, indirectament, de tots els municipis de l’àrea metropolitana de la capital salvadorenca. De manera concreta, es requereix formular alternatives per als processos de tractament d’aquest tipus de residus, millorar el medi ambient i a la sanitat pública, i promoure la sensibilització i participació ciutadana.\nÀmbit d’actuació: política mediambiental i gestió administrativa per al tractament de residus sòlids.


La notícia de la doble mastectomia a la que s’ha sotmés l’actriu Angelina Jolie ha sacsejat la xarxa, no volia parlar del tema però... he caigut en la temptació.\nAbans de res i sobre tot vull deixar clar que penso de tot cor que l’actriu té tot el dret a fer el que vulgui amb el seu cos i que si està segura que aquesta era la millor opció per ella i la seva salut futura la respecto plenament. Són els seus pits i punt.\nEn segon lloc penso que no calia explicar-ho. Fer-ho públic, per molt que ella justifiqui la seva decisió en que ho fa per ajudar a dones en la mateixa situació, és per mi l’error garrafal. Des de la seva perspectiva social i econòmica és molt simple fer-ho i explicar-ho posteriorment. Les proves de perfil genètic són cares i l’extirpació i posterior reconstrucció del pit tres quarts del mateix. Per tant aquesta no és una “opció” d’evitar patir càncer que estigui a l’abast de totes les dones. I no és més que una manera de crear por i dubte a les dones: I jo sóc portadora d’aquest gen?\nElla i els metges que l’han assessorat pensen que cal seguir el lema “és millor prevenir que curar” tot i que no està totalment lliure de no patir càncer de mama el tant per cent s’ha reduït. Tot i que també és cert que hi han estudis que demostren que les donen que no es van sotmetre a la mastectomia van tenir una tassa de supervivència del 87% en front el 89% que es van sotmetre a l’operació. Realment és un trist 2% però si per ella aquesta xifra marca la diferencia, jo mutis.\nBé deixant de banda tot això i recordant (per si no ho sabeu) que aquest és un bloc de lactància, vull fer referència a un “petit” detall. No acostumo a fer proselitisme de la lactància però si no ho fan els governs ni les respectives institucions sanitàries potser ens toca als de sota començar a alçar la veu.\nBé, i si ara després de tot això us digués que hi ha un mètode: innocu, normalment plaent, que no suposa cap mena d’intervenció ni perjudici per la mare i que té un efecte preventiu i que ha demostrat que disminueix el càncer de mama i ovaris? Ja sabeu de què parlo no? Doncs sí l'alletament prolongat!!\nMalauradament el càncer de mama és una patologia multi factorial a nivell: genètic, per causes ambientals, relacionades amb l’estil de vida, l’alimentació..... Per tant no només per alletar l'evitarem però potser toca recalcar i recordar que la lactància materna és un qüestió de salut pública, que forma part de la promoció per la salut i pot ser una acció preventiva envers diversos tipus de patologies que poden patir la mare i la criatura.\nPer què no es pot dir això en veu alta? Per què no es pot fer promoció de la lactància com a font de salut (des de els estaments sanitaris i governamentals no des de els grups de suport) recalcant els beneficis per la salut, recordem aquell lema “Dóna pit, dóna salut”\nPerquè la lactància materna prolongada ha demostrat que té un efecte en la disminució de la incidència del càncer de mama i d’ovaris i com més llarg és el període de lactància menor és el risc patir càncer de mama. Sí, donem pit perquè tenim tetes que serveixn per fer-ho i només per això ho fem però ens cal recordar que el nostre cos està programat per alletar de manera prollongada i l'amenorrea que això causa i la privació d'estrògens que suposa ens protegeix de patir càncer de pit.\nPerò sembla que la maleïda culpa sempre ens ofega i ens impossibilita parlar d’aquestes coses sense embuts. El no voler fer sentir malament a les dones que no volen/poden alletar ens fa amagar dades reals de prevenció, de medicina preventiva que podrien com a mínim conèixer i valorar totes les dones en edat reproductiva com a una realitat a tenir present.\nSegurament no podrem evitar totes les malalties que en poden afectar perquè hi ha factors associats condicionats per la nostra manera de viure que no podem esquivar però com a mínim per ús de la medecina preventiva en forma d'alletamet prolongat que és sempre i serà la millor opció de salut per tots!


10 pel·lis curtes que no et pots perdre | EL CINÈFIL\nFilminReportatgeTV 28 de Febrer de 2019 JR Armadàs 0\nNo tenim temps i volem films curts... Us recomanem aquesta llista\nEn un sorprenent comunicat de premsa, la plataforma Filmin informa que durant el 2018 una de les seves col·leccions de pel·lícules més visitada és la que agrupa un total de 242 títols amb una durada d’entre 60 i 80 minuts. La col·lecció “Les rodarien avui?”, integrada per pel·lícules que al seu dia van ser molt controvertides i que actualment ho tindrien difícil fins i tot per arribar a estrenar-se, va ser la col·lecció més vista de l’any i en segona posició ja hi trobem els títols curts.\nEn aquest article l’historiador Àngel Comas alertava a la seva secció Sense crispetes de l’auge dels anomenats Fasters. Aquesta bona gent “es passen les pel·lícules a una velocitat de 1.5x (i molts a 2x). I així, una pel·lícula de, diguem, 120 minuts a ells es en poden durar 80 o 60”. En un altre ordre de coses aquest article de la Ylenia Cañadas sobre sèries d’una sola temporada va tenir un gran èxit al nostre web. Els motius són evidents: no tenim temps!\nLa llista és molt llarga però us hem fet una selecció de 10 films de la llista de característiques molt diverses per gaudir del bon cinema en format curt. Si no us agrada remeneu vosaltres mateixos…\nEl documental sorpenent – Game over d’Alba Sotorra\nComencem amb cinema català. El documental guanyador del Premi Gaudí l’any 2015 ens explica la història d’un jove català obsessionat amb la guerra i les armes. Un retrat sincer i sense pèls a la llengua de la generació millennial on la xarxa i el postureig són tan protagonistes com els uniformes i els fusells.\nEl clàssic immortal – El cuirassat Potemkin de Serguei Eisenstein\nÉs possible que flipeu molt fort veient què es feia a la Rússia post-revolució comunista l’any 1925. Regaleu-vos un visionat d’aquest drama històric basat en fets reals i descobrireu que fa quasi 100 anys ja es feia cine en majúscules (i per cert ben lluny de Hollywood).\nEl drama social – Puta de Ken Russell\nLa versió xunga (i realista) de Pretty Woman. Salvatge i punyent, aquest film indie es mou entre els neons dels clubs nocturns i les sòrdides habitacions de prostitució per encarregar-se de les desventures de la Liz. La prostituta ens explicarà, a través d’aquest “semidocumental”, els avatars dels seus clients i els perills de la seva professió. Després d’abandonar al seu xulo i fer-se independent en aquest món, li toca treballar en un barri marginal i perillós.\nLa d’acció trepidant – Run Lola Run de Tom Tykwer\nEl descobriment de Franka Potente. Estrenada l’any 1998. Cada dia, cada segon, prenem decisions que podem canviar la nostra vida, per sempre. Lola corre contra el temps i contra el seu destí pels carrers d’una ciutat per a salvar la seva vida i la de Manni, el seu xicot. Ho fa amb un ritme frenètic que atrapa l’espectador i mentre juga amb el temps (els rellotges apareixen arreu), amb coincidències, símbols i detalls.\nLa joia animada – The secret of Kells\nViatgem a Irlanda; al cor de les seves llegendes i folklore. The secret of Kells explica a la seva manera l’origen del Llibre de Kells, un tresor nacional irlandès exposat al Trinity Collage de Dublín. El protagonista és un escolanet d’un monestir que descobrirà els secrets ocults d’aquest llibre mític desplegant una història molt emotiva amb protagonistes poc habituals en un film d’animació.\nComèdia Km 0 – Requisitos para ser una persona normal de Leticia Dolera\nTornem al cinema català per recomanar una comèdia costumista que té l’Ikea Sabadell com a punt de partida i arribada. Entremig, descobrim la Maria, una jove que arriba als 30 sense haver assolit (pensa ella) cap dels requisits per triomfar a la vida. No té parella, ni casa, ni feina i aficions… Però un treballador barbut, gras i pel-roig de la secció de llums de l’Ikea l’ajudarà a buscar el nord. Bones estones i crítica social en un film que entrarà molt bé en qualsevol tarda de diumenge amb manteta, sofa i xocolata calenta.\nLa salvatjada – The Chainsaw massacre de Tobe Hooper\nSi abans recomanàvem un clàssic ara continuem però augmentant la dosi de mal rotllo. L’slasher per excel·lència! Un dels films de terror més influent de la història amb un recepta simple: una família de pertorbats i jove carn de canó. Imatges icòniques, surrealisme i tota una experiència pels amants dels extrems.\nLa frikada – Europa en 8 bits de Javier Polo Gandía\nFer música amb una Game Boy. Sí, sí. Heu llegit bé hi ha un moviment de DJ que fan música electrònica amb xips de consoles… I no només existeix el moviment nascut a Europa sinó que té un munt de seguidors. En un interessant documental s’explora l’univers de la música xip: artistes que reutilitzen les velles consoles i ordinadors, com la GameBoy, la NES, l’Atari ST, la Commodore 64 o l’Amiga per convertir-les en eines capaces de crear un so nou, un ritme modern i un estil musical innovador.\nLa cultureta – Cesare deve morire de Vittorio Taviani i Paolo Taviani\nShakespeare en una presó. Cine sobre teatre i sobre centres penitenciaris tot en un. I amb premis grossos: l’any 2012 va guanyar l’Os de Plata al Festival de Berlín i el David de Donatello a la millor pel·lícula italiana de l’any. Només apta per a fans de Shakespeare, del teatre i de bones interpretacions. Això sí; cinema fred i dur, fidel al text que barreja ficció i realitat. Doneu-li una oportunitat…


El temps per Any Nou es presentarà gairebé idèntic a l’últim dia del 2019, amb sol, algunes boires i una temperatura que no canviarà massa\nper Roc Mateu dimarts, 31 de desembre 2019 - 17:30h\nComençarem el 2020 amb un temps que serà gairebé idèntic amb el que hem acabat el 2019 | pixabay\nComençarem el 2020 amb un temps que serà gairebé idèntic amb el que hem acabat el 2019. L’anticicló seguirà uns dies més sobre casa nostra i això comportarà que haurem de seguir parlant de sol i sobretot de boires a l’interior. També podran haver-hi núvols costaners, però sense més conseqüències.\nL’entrada el 2020 tindrà lloc aquesta propera nit. El pronòstic de la Nit de Cap d’Any anirà marcat per la bonança meteorològica. El cel serè i les boires seran les protagonistes aquesta nit tan especial.\nLa boira farà acte de presència en els llocs habituals d’aquests dies anteriors: depressió Central, Pla de Bages i de Vic, Conca de Tremp i en altres valls i fondalades del Pirineu, Prepirineu i del prelitoral, tot i que aquestes últimes seran menys espesses. A la resta de Catalunya, cel serè amb alguns núvols baix cap a la costa del litoral de l’Ebre.\nLa nit tornarà a ser freda en general, amb mínimes que es mouran al litoral entre els 4º i 9º a la costa, i entre els 0º i 5º a l’interior, sent més baixes a les valls del Pirineu amb alguna glaçada feble.\nEl primer dia del 2020 es presentarà assolellat en general amb bandes de núvols alts i prims i alguns núvols baixos a punts de la costa poc importants. És més probable que aquests quatre núvols costaners es formin cap al Delta de l’Ebre i a punts de l’Empordà.\nTambé començarà el dia amb boires novament a l’interior del territori. Amb el pas de les hores aniran minvant, tot i que al Pla de Lleida seran persistents tot el dia. Els núvols costaners aniran a menys també, llevat de les comarques gironines on aquí durant la tarda els núvols guanyaran terreny sense portar pas pluja.\nLes temperatures màximes es mantindran sense grans canvis, arribant fins als 10º i 15º en general, i entre els 7º i 12º al Prepirineu i Pirineu, llevat de Lleida on a causa de la boira quedaran per sota dels 7º.\nEl temps a mitjà pronòstic es mantindrà tranquil i assolellat, amb núvols alts sobretot de cara el dia 2 i dia 3 de gener. Les boires seguiran presents però aniran a menys amb el pas dels dies i fins i tot, de cara el cap de setmana, podrien arribar a aixecar-se del tot durant les hores centrals del dia al Pla de Lleida.\nLa confessió del pare de Greta Thunberg que ha deixat tothom bocabadat\nTemperatures Núvols Fred Boira Sol


Rescaten el cos d'un dels pescadors desapareguts al port de Barcelona - Empordà\nRescaten el cos d'un dels pescadors desapareguts al port de Barcelona\nEl jutge imputa el capità i l'oficial del mercant rus que van enfonsar l'embarcació al port de la Ciutat Comtal\nAGÈNCIES 24.03.2017 | 06:30\nSalvament Marítim va recuperar ahir un cadàver que va localitzar ahir a la tarda a les immediacions del pesquer enfonsat El Fairell. i que podria ser el d'un dels pescadors desapareguts. El vaixell es va enfonsar després de ser envestit per un mercant rus que sortia del Port de Barcelona, dilluns passat, en un sinistre que va causar la desaparició de dos dels tripulants.\nLes restes del vaixell estan localitzades a tres milles del port, a prop de 160 metres de profunditat. El cos ha estat localitzat i recuperat pel robot Comanche. Va ser hissat fins a quinze metres per sota del buc de Salvament Marítim Clara Campoamor i des d'allà diversos bussos el van dur fins a la superfície.Un jutge va citar ahir com a investigats el capità i el primer oficial del mercant rus MID Volga 2, que dilluns passat va envestir i va enfonsar a Barcelona el pesquer El Fairell a 160 metres de profunditat, on ahir es va trobar un cos que podria ser un dels dos desapareguts.\nSegons va informar el Tribunal Superior de Justícia de Catalunya, el titular del jutjat d'instrucció número 19 de Barcelona va incoar diligències prèvies per un delicte d'imprudència en relació amb aquest accident i demà interrogarà com a investigats el capità i el primer oficial del mercant, tots dos de nacionalitat russa, en ser els màxims responsables de l'embarcació.


Festival du Jeu de Toulouse 2013 - Jugar, una forma de viure - Imma Marín\nin\tactivitats\ton\t 18 juny, 2013\t with\t1 Comment\tComparteix\tFacebook Twitter Google+ Email\nJa sabeu que cada any m’agrada perdre’m per algun festival de jocs, doncs aquest any ja en porto dos! Començo per explicar-vos que amb l’excusa del Dia Internacional del Joc, vaig decidir fer-me un petit regal lúdic: escapar-me amb unes amigues al Festival du Jeu de Toulouse, que té lloc en aquesta ciutat a principis del mes de maig.\nEl Festival du Jeu vol “donar a conèixer la magnitud i la riquesa de l’univers dels jocs d’avui”, per això, dins el recinte firal de Toulouse, posa a disposició dels milers de visitants una gran diversitat de jocs de tota mena, encara que els jocs de tauler ocupen la major part de l’espai. Acompanyant els jocs, el festival aconsegueix concentrar un gran nombre de voluntaris capaços d’explicar les regles del joc, en diversos idiomes i sense perdre mai el somriure. De manera que aconsegueixen que els visitants puguem conèixer i aprendre molts jocs en molt poc temps!\nNosaltres hi vam arribar el dissabte 4 de maig pel matí. Divendres tarda ja havien passat més de 3000 visitants. Quan vam arribar, el festival estava d’allò més animat: ple de famílies i grups d’amics. A fora del recinte firal s’oferien jocs per jugar a l’aire lliure com el Kubb, el MölKKy o el Quidditch Muggle. També algunes lluites ambientades amb personatges d’època.\nDins la fira s’oferien jocs de tauler i de rol, jocs de mides gegantines, jocs adaptats per a cecs, jocs tradicionals… Nosaltres no vam voler ser menys i de seguida ens vam sumar a l’ambient lúdic i festiu. Vam aprendre a jugar a molts jocs nous, que aprofitaré per anar-vos explicant i recomanant de cara a l’estiu! Us deixo amb algunes fotos del festival i dels jocs que hi vam aprendre i, sobretot… us recomano que l’any que ve, si podeu, us hi escapeu, val la pena viure’l!\nL’altre festival del que us vull parlar és el JUGARxJUGAR que se celebra a Granollers per la Fira de l’Ascensió. Sens dubte és una de les fires de més consolidades d’Espanya i a més de poder conèixer nous jocs, i aprendre a jugar, gràcies als voluntaris de l’associació Ayudar Jugando, pots participar en campionats, conèixer autors de jocs i sobretot jugar per jugar. Us deixo aquí un video que parla millor que mil paraules!\n← Quin és el rol de l’adult en el joc dels infants?\nFestival du Jeu de Toulouse: tres recomanacions →\nFestival du Jeu de Toulouse: tres recomanacions\nMariona Aragay\t 18 juny, 2013\tat\t11:03\nVa ser una sortida genial!! 😀\nconferències videojuegos gamificació educación juguetes conferencias events blog joc actualitat ¿Jugamos? actitud lúdica Francia libros juegos de mesa juegos Riedulab gamificación educació actualidad jocs de taula Internacional participación empresa cultura joguines Día del Juego eventos juego derechos infancia


La fiscalia retreu als acusats haver «incitat» la ciutadania i «fer crides» a enfrontar-se a la policia espanyola l'1-O\nImatge del fiscal Jaime Moreno durant un interrogatori en el judici de l'1-O al Suprem.\nEl ministeri públic remarca que Trapero va advertir que podia produir-se un «resultat fatal» si es mantenia la votació\nActualitzada 04/06/2019 a les 12:51\nLa fiscalia ha retret als acusats per rebel·lió haver «exaltat i incitat» la ciutadania a anar els col·legis l'1-O per «enfrontar-se a les forces i cossos de seguretat de l'Estat». Segons sosté el fiscal Jaime Moreno en la fase de l'informe final, això suposa un «element més» per sostenir la rebel·lió. Això se suma, segons la tesi del ministeri públic, al fet que mantinguessin la convocatòria del referèndum tot i les advertències del major Josep Lluís Trapero i diversos comissaris del cos. Segons Moreno, els acusats eren «conscients» que hi hauria incidents violents l'1-O si es mantenia la votació i, tot i això, no van desconvocarà el referèndum. A més, creu que l'advertència de Trapero era perquè preveia que es produís «un resultat fatal, que al final afortunadament no es va produir». Per tant, considera que els acusats per rebel·lió van fer crides a «enfrontar-se» a la policia. I aquest element és el que fa que sí acusin per rebel·lió nou dels processats però no Santi Vila, Carles Mundó i Meritxell Borràs.\nMoreno ha centrat la seva intervenció en l'informe final de la fiscalia en la violència que considera que hi va haver la tardor del 2017 a Catalunya. «Hi va haver violència i va ser la suficient per als objectius que s'havien marcat», ha assegurat. Moreno també sosté que hi va haver «intimidació» als col·legis electorals l'1-O, perquè hi havia «una presència major» de concentrats que la de la «força actuant que intentava impedir l'acte».\nEl fiscal ha rescatat les declaracions dels comandaments dels Mossos, començant pel major Josep Lluís Trapero, per afirmar que «tots eren conscients que era segur que hi hauria enfrontaments». En aquest sentit, ha recordat les reunions que es van celebrar al Palau de la Generalitat amb l'assistència dels comandaments de la policia catalana i els màxims dirigents polítics, Carles Puigdemont, Joaquim Forn i, en una d'elles, Oriol Junqueras, en la qual «es va advertir de la possibilitat d'enfrontaments» i es va «instar a desconvocar el referèndum». A més, ha destacat que els comandaments policials demanessin expressament la presència de Carme Forcadell en l'última reunió, a la qual no va assistir.\nMoreno ha recordat la declaració de Trapero per afirmar que «se sabia que hi hauria l'enfrontament», que s'esperava que no hi hagués cap «desgràcia», és a dir, «un resultat fatal que afrontament no es va produir». La resposta de Puigdemont, ha afegit, va ser que «si hi havia violència, declarava la independència» i que la de Junqueras, que era «la voluntat del poble per sobre de la llei» que, segons conclou el fiscal, «s'erigia com a mandat legal».\nSobre si es va «instrumentalitzar la violència» per part dels acusats, el fiscal Jaime Moreno ha reconegut que l'instructor de la causa, Pablo Llarena, els va «convèncer» de l'argument que, a més de «saber que hi hauria enfrontaments i no desconvocar», també van «exaltar» i «incitar» els ciutadans a «enfrontar-se» a la policia per «defensar els col·legis». I ha remarcat que aquest és l'element que fa que s'acusi de rebel·lió nou dels processats però no a altres tres, Santi Vila, Carles Mundó i Meritxell Borràs.\nPer mantenir la seva afirmació sobre les «crides», Jaime Moreno ha llegit diverses declaracions en mitjans de comunicació i també diversos tuits que van publicar els acusats durant els dies previs a l'1-O, el dia del referèndum i jornades posteriors.\nEls ferits, responsabilitat dels organitzadors\nDurant el seu informe, el fiscal ha assegurat que els ferits que hi va haver com a conseqüència dels fets, ja siguin votants o agents de la policia, són responsabilitat de qui va fer les crides a anar als col·legis. «Qui crea el risc és a qui li és imputable l'enfrontament produït, estem davant d'uns fets que van provocat 1.093 ferits», ha assegurat, sense entrar a qüestionar les dades dels atesos pel Servei Català de la Salut (CatSalut).\n20-S: acte «d'obstaculització», no de protesta\nEl fiscal Moreno ha sostingut que «la violència es va plasmar en tres moments». En primer terme, ha situat el 20-S, que ha assegurat que «no va ser una protesta» que podrien haver fet «de qualsevol altra manera en qualsevol altre moment, respectant els terminis de la llei». Va ser, per al fiscal, «un acte d'obstaculització, intimidant i violent» contra la investigació que havia arribat «al cor del que era l'organització» de l'1-O. Moreno ha contrarestat els «eslògans de civisme i pacifisme» argumentades per les defenses a expressions com «no tenim por» o «ens declararan la guerra», que considera «terminologies clares d'exaltació cap als actes que es van produir». En aquest sentit, nega que s'anés a fer «un acte pacífic quan es fa a sobre d'un altar majestuós», citant les paraules de Jordi Cuixart damunt dels vehicles «vandalitzats» de la Benemèrita.\nEl ministeri públic també ha carregat contra l'actitud de Sànchez aquell dia posant en relleu el testimoni del cap dels antidisturbis dels Mossos, demanat per la defensa de Forn, i que va qualificar «d'altiva» l'actitud de l'expresident de l'ANC. «Em va exigir que retirés la brigada mòbil», ha recordat que va declarar.\nEl segon moment, per Moreno, va ser la «fustigació a les forces de seguretat de l'estat». En aquest sentit, ha recordat que comandaments policials van relatat «131 actes», com ara «setges a casernes on viuen famílies i nens, increpacions pel simple fet de ser guàrdia civil, difusió d'imatges a les xarxes o escraches a hotels». En aquest punt, ha recordat les paraules del tinent coronel de la Guàrdia Civil Daniel Baena afirmant que aquells dies Catalunya era un «polvorí» amb un «clima absolutament insurreccional».\nEl tercer «moment», segons Moreno, va ser l'1-O, quan «es van fer crides a les persones a posar-se en actitud intimidant davant dels col·legis, posant tractors i cotxes» i fent «una resistència passiva que es va tornar activa en molts llocs».\n«No necessitaven prendre centres de poder»\nEn resposta a unes de les pericials proposades per la defensa de Jordi Cuixart, el fiscal ha sostingut que els acusats «no necessitaven prendre centres de poder» per consumar la rebel·lió, ja que «els ostentaven tots». «S'haurien pres centre de poder si s'havia de venir a Madrid a assaltar les Corts, però no era la qüestió», ha dit. Moreno ha fet un símil mariner per afirmar que «no es tractava d'un petit vaixell que ha de prendre un buc, era una comunitat autònoma que només havia de tallar l'amarratge que l'unia al buc».\nEl fiscal acusa Junqueras de ser «el motor principal de la rebel·lió»\nComenta el contingut : La fiscalia retreu als acusats haver «incitat» la ciutadania i «fer crides» a enfrontar-se a la policia espanyola l'1-O


IV Fòrum Jove de la Ribera Alta 2021 "Canvi Climàtic"\nGuadassuar ha sigut l'escenari on s'ha desenvolupat el IV Fòrum Jove de la Ribera Alta, que aquesta edició ha estat dedicat al canvi climàtic. Al llarg de la trobada, les persones joves participants han tingut l'oportunitat de debatre sobre les seues inquietuds i propostes amb la resta de joves de la comarca.\nAquesta trobada comarcal, que ha reunit prop de 70 joves, ha estat organitzada pel Departament de Joventut de la Mancomunitat de la Ribera Alta, amb la col·laboració dels ajuntaments d'Algemesí, Alginet, Alzira, Benifaió, Carcaixent, Càrcer, Castelló, Gavarda, Guadassuar, Manuel, Montserrat, La Pobla Llarga, Turís i la Mancomunitat de l'Ènova (Sant Joanet, L'Ènova, Manuel, Rafelguaraf i Senyera).\nAl IV Fòrum Jove de la Ribera Alta, s'han presentat els resultats i valoracions de les vora 600 enquestes realitzades al territori, adreçades a la població jove d'entre 12 i 30 anys, per a l'anàlisi de la realitat juvenil i detecció de necessitats i demandes de la joventut. Unes conclusions que s'integraran al pròxim I Pla Jove de la Mancomunitat de la Ribera Alta, un document viu que recollirà aquestes necessitats, inquietuds, preocupacions i interessos dels joves de la Ribera Alta, per construir amb elles i ells, mitjançant un procés participatiu, els programes i accions que donen resposta a aquestes i que es portaran endavant de cara als pròxims anys.\nEl Fòrum Jove és una activitat que es realitza per a afavorir un espai de diàleg, entesa com una eina de participació de durada concreta, i per a crear un encontre entre les persones joves i l'administració, en aquest cas amb les regidories de joventut i personal tècnic de joventut, amb l'objectiu de donar veu a la població jove i que puguen expressar quines necessitats, interessos i preocupacions tenen. Durant aquesta jornada, les persones joves i les administracions públiques dialoguen i treballen conjuntament per tal de construir les polítiques públiques de joventut, i definir programes i accions que afavorisquen canvis i/o millores als diferents àmbits de la seua vida.


Alcalà-Alcossebre descarta la presència de COVID-19 a la població\nL’Alcalde destaca que cal continuar prenent totes les precaucions possibles\nLes analítiques que es realitzen a les aigües residuals de la depuradora d’Alcalà de Xivert certifiquen que no s’ha detectat material genètic de Sars-CoV-2 en les mostres analitzades durant els mesos de juny, juliol i les dues primeres setmanes agost. Aquestes proves són possibles gràcies al conveni signat entre l’Ajuntament i l’empresa Facsa que, amb la informació obtinguda a partir de la detecció de material genètic de Sars-CoV-2 permet generar una alerta primerenca en els municipis sobre la possible presència de persones infectades pel virus, tant si presenten símptomes com si no, i d’aquesta manera controlar possibles brots, en cas de produir-se.\nLes proves, que són a càrrec de Facsa sense cap cost econòmic per a l’Ajuntament d’Alcalà-Alcossebre, consisteixen en l’anàlisi d’aigües i fangs dels quals s’extreu l’ARN de la mostra. Posteriorment, amb l’anàlisi en el laboratori s’analitza la presència vírica. Totes les mostres preses setmanalment des del 17 de juny i fins al 10 d’agost no han detectat presència de coronavirus en les aigües residuals del municipi.\nL’Alcalde, Francisco Juan, destaca que aquesta és una bona notícia que confirma l’escassa incidència que està tenint el coronavirus en la població, però insisteix que “tant a nivell institucional com particular, hem de continuar prenent totes les precaucions possibles i respectar al màxim l’ús obligatori de la màscara, la higiene i mantenir la distància de seguretat”.\nAjuntament Alcalà-Alcossebre Alcalà de Xivert control coronavirus facsa


Els CDR tallen la Diagonal, la Gran Via i la Meridiana en una nova jornada de protestes per la sentència de l'1-O La República\nDiverses persones tallen l'avinguda Diagonal de Barcelona en una acció dels CDR per denunciar la sentència de l'1-O el 12 de novembre del 2019. Pla general. (Horitzontal)\nCentenars de persones tallen l’avinguda Diagonal de Barcelona a l’altura de la plaça Maria Cristina en ambdós sentits de la marxa des de dos quarts de vuit del vespre en una nova convocatòria dels CDR per protestar contra la sentència de l’1-O. La Guàrdia Urbana havia tallat prèviament els accessos a aquest punt, de tal manera que cap cotxe ha quedat encallat. També s’ha interromput el servei de tramvia. Els manifestants, als quals s’hi anaven afegint altres persones, cridaven consignes com “llibertat” o “els presos al carrer” enmig d’un ambient pacífic i festiu. En paral·lel hi ha talls a dos punts més de la ciutat responent a la mateixa crida, un a la Gran Via amb el carrer Padilla i l’altre a l’avinguda Meridiana amb el carrer Fabra i Puig.\nAquesta última acció es convoca cada nit des que va sortir la sentència, el 14 d’octubre. A banda, continua tallada la zona de plaça Universitat per l’acampada d’universitaris, que també dura des de fa dies.\nUn vehicle de la Guàrdia Urbana de Barcelona davant de persones concentrades a l’avinguda Diagonal en una protesta dels CDR per la sentència de l’1-O el 12 de novembre del 2019. Pla general. (Horitzontal)\nTots els talls coincideixen amb els que hi ha hagut al llarg del dia a l’AP-7 i a l’N-II a les comarques gironines convocats per Tsunami Democràtic, que també ha cridat a bloquejar la frontera entre Espanya i França pel País Basc.\nTambé hi ha hagut talls a altres punts del país com l’A-7 a Tarragona.


El Peralada aplana el camí de la promoció a Terrassa - Empordà\nEl Peralada aplana el camí de la promoció a Terrassa\nEls verd-i-blancs, segons a quatre punts de l'Olot, deixen enrere l'equip vallesà gràcies a un solitari gol de l'incansable Coro\nEMPORDA.INFO 27.02.2017 | 18:43\nUna jugada del Terrassa-Peralada a l´Olímpic TERRASSA FC\nQue el Peralada acabarà disputant la promoció d'ascens a Segona Divisió B està cantat, però entre el diumenge passat i el que ve ho pot acabar de rubricar per afrontar el tram final de temporada només pendent de disputar-se el títol de campió amb l'Olot, que té quatre punts més. A l'Olímpic de Terrassa, cinquè classificat i primer equip que es quedaria sense bitllet, el Peralada es va imposar (0-1) amb el 13è gol de David Corominas, incansable davanter de 31 anys que ha jugat tots els minuts de la lliga. Aquest duel va permetre el retorn de Chele i Xavi Boniquet en el terreny de joc que defensaven com a locals l'exercici passat.\nGianni, aturada decisiva\nDesprés d'ocasions a la primera meitat de Forgas, Marta i Estellés, l'ex de l´Hospitalet va aprofitar una centrada de Cesc Clotet per batre el porter visitant amb un xut ras (64'). Si Coro va ser letal a l'àrea contrària, el porter Gianni ho va acabar sent a la pròpia, amb una aturada decisiva.\nLa pròxima prova per als d'Arnau Sala i Xavi Punsí per a sentenciar el play-off serà aquest diumenge (12 h) a casa davant el Sant Andreu, nou cinquè classificat -i amb un partit pendent contra el Palamós- que es troba a 15 punts.


Esmalt d'ungles vermell des del punt de vista d'un psicòleg. Què diu l'esmalt d'ungles vermell i què fer servir?\nAvui parlarem sobre l'esmalt d'ungles vermell. Considerarem no només els dissenys de manicura més de moda, sinó també el significat de la laca vermella en un somni i psicologia.\nEsmalt d'ungles vermell en termes de psicologia\nEls psicòlegs afirmen que l'elecció de l'esmalt d'ungles pot explicar molt sobre el temperament i el caràcter d'una dona. La preferència pels tons vermells parla d'una naturalesa apassionada i apassionada. Aquesta noia no representa la seva vida sense amor, sentiments forts i impressions vívides. Els homes d'aquestes persones literalment es tornen bojos! Les temptatives insidioses són capaces de conquistar cors i guanyar afecte només amb una sola mirada.\nAquestes naturaleses són molt fortes en l'esperit, obstinats i sempre van al seu objectiu. Són capaços de sorprendre sempre als altres amb la seva inusualitat i desvergonyiment, portant un vòrtex complet de les emocions a la vida quotidiana.\nTipus de manicura amb laca vermella\nFins i tot el vernís vermell normal a les ungles es veu molt impressionant. Si afegiu dibuixos i patrons, combina colors i ombres, serà encara més notable i brillant. Aquí hi ha algunes solucions amb estil.\nUlleres negres amb vermell. Aquesta opció es diu manicura-Lubutin en honor del famós dissenyador de sabates. Christian Louboutin crea els seus famosos models amb una diferència original: una sola vermella. Proposem reproduir aquesta tendència a les ungles. Seràs realment únic!\nJaqueta vermella amb or. Aquesta manicura és ideal per a la tarda. Les ungles semblaran genials i precioses!\nHi ha moltes variacions d'aquesta manicura. Podeu fer una tira d'or a la vora de la ungla, i la resta de l'espai per pintar el vermell, o bé, i viceversa.\nA més, l'efecte "daurat" es pot crear utilitzant lluentons o ratlles.\nEsmalt d'ungles vermell amb un patró o patró.\nEls amants dels patrons abstractes com els dissenys que es presenten a continuació.\nTambé són molt beneficiosos els dibuixos sòlids, per exemple, flors, cors o quadres sencers.\nLa fantasia no té límits! Aquesta manicura es pot fer independentment, fins i tot si no saps dibuixar. En aquest cas, rebràs adhesius clipart.\nLa lacat vermell es decora bé i les cames femenines. Als seus peus, els tons violacis destaquen la feminitat i la sexualitat. Sembla molt suaument una manicura francesa.\nAmb què vestir una laca vermella?\nLa lacat vermell s'adapta millor a un vestit monofònic i poc vistós. Per exemple, un vestit blanc o negre amb marigolds vermelles es veu molt elegant. És bo combinar el vernís vermell amb accessoris a la mateixa escala: un embragatge, un paraigua, una bossa, sabates o un cèrcol de cabell. El més important no és exagerar les flors, per no semblar vulgar i sense gust.\nÉs important triar una paleta de vermell adequada sota la vostra roba. Hi ha molts tons diferents: violeta, corall, vermell brillant, cirera, borgoña, etc.\nEl significat de la laca vermella al llibre de somnis\nResulta que la laca vermella va trobar el seu lloc fins i tot en la interpretació dels somnis. El somni en què cobreixes les ungles de color vermell, parla del vostre desig d'ocultar les vostres pròpies imperfeccions i imperfeccions.\nPer somiar una manicura ben assenyalada amb ungles vermelles, et prometeu una reconciliació molt esperada amb algú de persones properes.\nEls joves somien amb aquest somni per adonar-se de les seves fantasies eròtiques. Si esborreu l'esmalt d'ungles vermell, cal tenir cura d'una reunió desagradable o d'una trobada sobtada amb l'enemic.\nVernissos per a les ungles amb un efecte inusual\nCura de les mans i les ungles a casa\nManicura lunar: qui és adequat i com fer-ho tu mateix\nL'èxit de Victoria Beckham a la Setmana de la Moda a Nova York\nFusilli amb albergínia i pernil de Parma\nRoba externa per a les noces\nAplicació de mantega de cacau per a fins mèdics i cosmètics\nCom convertir-se en sexy? Actitud psicològica


Nova victòria al TSJC | Som betevé\nPublicat el gener 18, 2019 per SomBTV\nEl Tribunal Superior de Justícia de Catalunya ha confirmat la sentència del Jutjat Social, que declarava la cessió il·legal de les treballadores dels districtes de Sants-Les Corts, i els hi reconeix els sous dels treballadors municipals d’ICB, empresa que gestiona betevé.\nAquesta és la cinquena sentència del TSJC, i totes han anat en la mateixa línia, declaració de cessió il·legal, i reconeixement de sous municipals amb retroactivitat.\nAra ja tenim sentències fermes per treballadors dels tres col·lectius que fins ara fèiem betevé, contractats en forma de cessió il·legal per Lavinia (3 sentències), Antena Local (1 sentència) i districtes (1 sentència).\nTant és si treballem a informatius a la seu central o a districtes, si treballem al departament tècnic o si fem programes com l’Àrtic, la Cartellera, el Codi de Barris o el Catakrac! Tots els que fem possible cada dia betevé, mereixem tenir un contracte digne d’una empresa municipal!\nQuantes sentències fermes més necessita l’ajuntament de Barcelona per arribar a un acord que posi fi a l’externalització, i amb un reconeixement de condicions laborals i salarials d’empresa municipal? Quants diners públics cal seguir gastant en advocats i judicis, quan ja saben quina serà la sentència final?\nL'entrada va ser publicada el Uncategorized per SomBTV. Guarda l'enllaç permanent.\n2 pensaments sobre “Nova victòria al TSJC”\nassumpcio agusti el gener 18, 2019 a les 9:25 pm va dir:\nQue el Ajuntament resolgi aquets conflicte a fi de be pels treballadors , per una televisió publica a Barcelona i no es malgastin els diners publics que poden donar un servei a la ciutadaniade


Les eleccions a la presidència del Barça, cosa de quatre - Regió7 :: El Diari de la Catalunya Central\nLes eleccions a la presidència del Barça, cosa de quatre\nEl col·lectiu Seguiment FCB queda fora de les eleccions per 16 firmes i Bartomeu és qui presenta una fiabilitat més alta\nefe | barcelona 09.07.2015 | 08:18\nLa campanya electoral a la presidència del FC Barcelona, que comença de manera oficial avui, tot i que ja fa dies que es viu amb intensitat, tindrà quatre candidats a la presidència del Barça. Josep Maria Bartomeu, Joan Laporta, Agustí Benedito i Toni Freixa, per aquest ordre, van veure ahir com se'ls validaven les firmes suficients del procés de precandidatura, que havia establert en 2.534 el tall per poder arribar fins a l'últim estadi d'aquesta particular competició. Per contra, el peculiar moviment Seguiment FC Barcelona, liderat per Joan Batiste, no podrà entrar en la llista de candidats per només setze signatures, malgrat que l'índex de fiabilitat de les presentades, el 92%, és el tercer més alt de tots els participants.\nEls percentatges de firmes correctes es van moure tots al voltant del 90%. En aquest particular rànquing, el president sortint, Josep Maria Bartomeu, va ser el primer, amb prop del 94% de signatures correctes. El va seguir l'exmembre de la seva junta Toni Freixa, amb el 93,2% i el mencionat col·lectiu, amb el 92%. Per sota del 90%, el pitjor va ser Agustí Benedito, amb el 88,2% i Joan Laporta el va seguir de prop, amb el 88,9%.\nFins a tres revisions\nEl president de la junta electoral, Rafael Herrera, va informar ahir que, des de dissabte passat, dia en què s'acabava el termini per recollir firmes, hi havia hagut "petits incidents" que havien estat resolts amb "total normalitat" entre els interventors de les diferents precandidatures i els membres de la junta electoral.\nAquesta també va lamentar que "una de les precandidatures [Seguiment FCB] hagi quedat a setze firmes de passar el tall. Per això hem avaluat fins a tres ocasions les butlletes i en totes elles s'ha confirmat la situació".\nSeguiment FC Barcelona havia estat la gran sorpresa del procés de recollida de firmes en presentar-ne, dissabte passat, un total de 2.734 gràcies, sobretot, a la feina de formiga a través de les xarxes socials i al seu tarannà assembleari i sense un dirigent principal. Fins i tot, un dels seus integrants havia pres part al debat entre tots els precandidats que havien passat les 2.534 firmes presentades, amb l'absència de Josep Maria Bartomeu, dilluns, a Vic. A l'hora de la veritat, però, la seva butlleta no es podrà introduir dins de l'urna el proper dia 18.\nEls membres de Seguiment van manifestar-se, com no podia ser d'una altra manera, a través de Twitter. Hi van penjar el missatge "felicitem Josep Maria Bartomeu, Joan Laporta, Agustí Benedito i Toni Freixa per haver-se proclamat candidats. Doneu-ho tot pel Barça!" en el futur.\nLes seves propostes, però, sembla que no hauran caigut en sac trencat. Per exemple, un dels ja candidats, Joan Laporta, va apuntar també a través de les xarxes socials que "estudiarem incorporar les propostes de Seguiment FC Barcelona. Agència de viatges i graderia d'animació. La nostra lluita és per al soci".\nEl mateix nombre que el 2010\nEl nombre de candidats que es presentarà a les eleccions del proper dia 18, per tant, és el mateix que el que hi va haver a les últimes, les del 2010. Aleshores, Sandro Rosell, Agustí Benedito, Marc Ingla i Jaume Ferrer van quedar classificats en aquest ordre. En les anteriors, les del 2003, en què Joan Laporta va superar Lluís Bassat, van ser sis els candidats que van arribar fins al final.


Dl., 06/07/2020 - 17:32\nEl Comú de Sant Julià de Lòria va inaugurar el 27 de juny la Cala laurediana, una platja fluvial situada al Prat del Senzill.\nLlegir més sobre La zona de bany de la Cala laurediana, habilitada a partir d'aquest dimecres\n'Tyson' Pérez defensa la posició en un rebot amb Anthony Randolph.\nDl., 06/07/2020 - 13:00\nUna de les sensacions de la temporada amb el Bàsquet Club MoraBanc, Tyson Pérez, acaba de signar una extensió d'un any del seu contracte que finalitzava al 2022\nLlegir més sobre 'Tyson' Pérez signa una extensió de contracte d'un any fins al 2023\nDl., 06/07/2020 - 12:42\nEl Partit Socialdemòcrata d'Andorra ha traslladat al Partit Socialdemòcrata Francès les seves felicitacions pels "brillants i més que merescuts resultats" a les eleccions municipals del 2020.\nLlegir més sobre El Partit Socialdemòcrata felicita el PS francès pels resultats a les eleccions municipals\nLa casa dels Russos, al centre de la imatge, des del camí que puja a (o baixa de) Sant Vicenç d’Enclar.\nDl., 06/07/2020 - 01:20\nDilmé continua excavant en la història de l’Enclavament de Sant Jordi, porta d’entrada de l’arquitectura del granit.\nLlegir més sobre La mina dels Russos\nUn motorista ha mort aquest diumenge en un accident a l’N-260, a Pont de Bar, després de xocar frontalment contra un turisme amb matrícula andorrana, segons ha informat el Servei Català del Trànsit. La víctima és M. C. F., de 42 anys i veí de Navarcles (Bages).\nLlegir més sobre Un motorista mor a Pont de Bar en col·lidir amb un cotxe andorrà\nVives en un acte.\nDg., 05/07/2020 - 21:08\nL’arquebisbe d’Urgell i copríncep episcopal, Joan-Enric Vives, ha adreçat aquest diumenge una carta al nou primer ministre francès, Jean Castex, per felicitar-lo pel nou càrrec.\nLlegir més sobre Vives esperona Castex a vetllar pels vincles amb Andorra\nAquest dilluns arrenca el projecte de reforç escolar que s’allargarà durant el mes de juliol i en el qual hi prendran part un total de 162 alumnes i 78 docents.\nLlegir més sobre Un total de 162 alumnes participen en el reforç escolar del mes de juliol


El blog petit: L'adéu a en Joan Colomé\nEm costa creure-ho.... tot i haver vist tan de prop, com s'ha passejat la mort per casa meva. Maleïda siguis per venir tan aviat, en massa casos!!\nDescansa amb molta pau, estimat Joan. Segur que tots els angeles del cel, han sortit a rebre't. Si per casualitat et trobes amb els meus, fes-los l'abraçada que m'agradaria donar a mi.\nSé que ho faràs! Mai m'has portat la contrària.\n8 de juliol de 2013 a les 15:02


La Casa Puig i Cadafalch d'Argentona\nArgentona segueix el procés per rehabilitar la Casa Puig i Cadafalch, on estiuejava l'arquitecte i polític mataroní de qui aquest any se'n commemora l'Any dedicat. El projecte executiu de reforma ha entrat ara en la seva fase dos. Aquesta subfase contempla totes les façanes exteriors i la tanca del jardí, fet pel qual és una de les "fases més boniques perquè és la imatge exterior de la casa d'estiueig", afirma el regidor de Patrimoni, Àngel Puig.\nPel que fa al començament de l'obra, Puig ha explicat que el projecte executiu ja va passar pel Departament de Patrimoni de la Generalitat de Catalunya i estan en converses per saber si aquesta subfase ha de tornar a passar pel departament. Totes aquestes passes han fet que s'endarrereixi l'obra, que havia de començar entre aquest mes de maig i el juny amb l'objectiu d'estar acabada a l'octubre, quan se celebra l'aniversari dels 150 anys del naixement de Josep Puig i Cadafalch. El regidor de patrimoni no veu possible tenir-ho enllestit per a aquesta data i creu que les obres acabaran a finals d'any.\nAquesta és la segona fase de rehabilitació de la Casa Puig i Cadafalch. La tercera és una fase estructural, la quarta contempla una part dels acabats i la cinquena és la fase del jardí. La casa va estar abandonada durant dècades.


Català - Brúixola - Aprenc A\nVeus res blau a prop teu? De quants colors pot ser una poma? Aquest llibre ple dimatges és perfecte perquè els més menuts vagin descobrint els colors amb tu. Conté activitats molt divertides, marcades amb una estrella, que desenvoluparan la seva intel.ligència i capacitat dobservació. Les pestanyes lajudaran a emprar aquest primer diccionari. Perquè els nens i les nenes aprenguin tot jugant!\nSaps comptar fins a vuit? On són les cinc maduixes? Aquest llibre, ple dimatges i color, és perfecte perquè els més menuts vagin descobrint els nombres amb tu. Conté activitats divertides (marcades amb una estrella) que desenvolupen la intelligència i la capacitat dobservació, i llengüetes per ajudar els menuts a fer servir aquest primer diccionari. Perquè aprenguin tot jugant!\nOn són els porquets? Compta tots els tractors que vegis! Aquest llibre ple dimatges és perfecte perquè els més menuts vagin descobrint els animals de la granja amb tu. Conté activitats molt divertides, marcades amb una estrella, que desenvoluparan la seva intel.ligència i capacitat dobservació. Les pestanyes lajudaran a emprar aquest primer diccionari. Perquè els nens i les nenes aprenguin tot jugant!\nAquest llibre, ple dimatges i color, és perfecte perquè els més menuts vagin descobrint les paraules. Conté activitats divertides (marcades amb una estrella) que desenvolupen la intel.ligència i la capacitat dobservació, i llengüetes per ajudar els menuts a fer servir aquest primer diccionari. Perquè aprenguin tot jugant!


Condicions d’ús - Ajuntament de Campdevànol\nEl tractament de les dades personals, recollides a través de formularis del lloc web, tenen com a finalitat el tractament de la relació que en el seu cas s’estableixi amb l’usuari, així com el desenvolupament de les tasques d’informació i altres activitats pròpies del Ajuntament de Campdevànol. La finalitat del tractament i altra informació destinada al compliment de l’article 5 de la LOPD s’indicarà a l’Avís de Protecció de Dades establert a cadascun dels formularis establerts.\nEls titulars de les dades podran exercitar els drets d’accés, rectificació, cancel·lació i oposició en els termes previstos a la citada llei, enviant un escrit a: Ajuntament de Campdevànol – Plaça Anselm Clavé, 1 – 17530 Campdevànol (Girona), indicant a l’assumpte: Ref. Protecció de Dades.\n3. IMATGES DEL LLOC WEB\nEn cas que l’usuari es reconegui en alguna d’aquestes fotografies i no desitgi aparèixer en les mateixes, ens ho pot comunicar mitjançant l’adreça web: ajuntament@campdevanol.org, adjuntant còpia del document acreditatiu de la seva identitat, i referenciant l’apartat del lloc web en el que es troba la imatge o el vídeo en el que apareix. En el cas de menors de 14 anys, la sol·licitud l’haurà de realitzar el pare, mare o tutor legal del menor.


e m p r e m t e s: Ebay retira els vots a subhasta\nMiquel Saumell 21/2/08 18:46\nCrec que no ens hem d'escandalitzar tant. Ep! no estic dient que aprovi l’intent de vendre del vot però, francament, culpabilitzar al votant de quelcom que ha après del candidat potser no és el millor camí. Al cap i a la fi, quina diferència -substancial, de fons- hi ha entre que el votant posi el seu vot a la venda o a subhasta, i l'oferta de compra que fa el candidat mitjançant promeses econòmiques i fiscals de tot tipus? La mercantilització del vot no se l'ha inventat pas el votant que ara intenta fer un petit negociet mitjançant l’e-bay. N’és pioner el candidat, amb les seves escandaloses promeses de rerafons econòmic i fiscal. A la Europa endreçada aquests mercantilismes no són massa corrents però en altres indrets més “bananers” la compra de vots és una realitat molt reprovable però, a la pràctica, àmpliament acceptada pels votants “poc llegits” que, no ho oblidem, són la majoria. Intento ser realista i ho veig així de cru.\nAleix 22/2/08 00:00\nPer tot això que dius, he afegit al final "els polítics hi haurien de fer alguna cosa", perquè penso que són ells, amb les seves ofertes, no "enganxen" el votant. Precisament perquè el votant no és estúpid i ja no es deixa enganxar amb promeses incomplertes i altres foteses, com demanar a cantants de renom que cantin per a tu o fer un vídeo desacreditant un altre partit.\nAnònim 23/2/08 09:13\nPais de pandereta, això és el que són.\nHo trobo francament lamentable.\nAleix 23/2/08 10:56\nNomés cal veure'ls, ara, en plena campanya (la línia divisòria amb la precampanya gairebé és nul·la, si no fos pels cartells penjats) i aquest "dramatisme" que volen donar-li tots.\nQue si hem de fer la revolta segons els verds; la popular que se'n va al mercat i ordena que votin el seu líder; el que fa un dia posaven el Bush d'exemple per la independència de Kosovo, ara tornen a ser d'esquerres; els que encara no han paït no governar Catalunya i, com una critaura, piquen de peus, una altra vegada, i aquells que diuen que faran, com van dir que farien fa quatre anys.\nEn definitiva, una colla d'hipòcrites! Això sí, ara canten i ballen, estan al myface, al Youtube, al flickr i al Facebook. Han envaït els espais de la ciutadania!\nAnònim 24/2/08 11:12\n1r.El resultat de la enquesta casolana al meu entorn, ha sigt si fa no fa, el mateix, sota el nom de: "total , si després fan el que volen, que menys que treure uns calerons"...o el de: "si després es venen als seus amics empresaris, i s'omplen les butxaques,que més dona que jo també ho faci"\n2n. els polítics, son els primers que intenten comprar el nostre vot, xecs de 400 euros si gunayen les eleccions, plantacions de milers d'arbres, abaixades d'impostos directes (mai diuen res dels indirectes (caradures))...en fí, tot un seguit de propostes per captar la nostra atenció i el favor del nostre vot que en el millor dels casos es quedaran en això propostes electorals sense complir, a excepció d'aquelles massa escandaloses com per no complir-les, no fós cas, que la població els hi veièssim el llautó..\nAleix 25/2/08 01:56\nBona reflexió, Cris. Em sembla que el llautó fa massa temps que el l'hem vist, i ja no ens enlluerna!


FESTES D'ANIVERSARI AMB VEHICLES ELÈCTRICS - Sortir amb nens\nAgenda » Festes Infantils » FESTES D’ANIVERSARI AMB VEHICLES ELÈCTRICS\nEn monocicle i patinets elèctrics!\nBusques una festa diferent per l’aniversari del teu fill? Ara tens Giracat®\nAmb Giracat® el teu fill i els seus amics s’ho passaran molt bé amb una alternativa innovadora i futurista. Farem l’activitat amb monocicles elèctrics Giracat® i també amb patinets i karts elèctrics. Només cal que trieu un espai apropiat i una data. Podem desplaçar-nos al vostre municipi o bé suggerir-vos un lloc adequat com ara el Fòrum de Barcelona.\nL’activitat és apta per nens a partir de 6 anys, tot i que hi ha nens més petits que també la poden fer. Nosaltres portarem els monocicles Giracat® i patinets i karts elèctrics, farem una formació de 5 minuts i ja començaran a rodar.\nTenim els monocicles preparats perquè des del minut 1 els nens ja circulin per un circuit que prepararem. En 10 minuts estaran a punt per anar a fer una petita ruta si el lloc ho permet, o en cas que no sigui possible, completaran la festa en el circuit.\nEls patinets elèctrics son un complement per a que els nens puguin provar més d’un vehicle de mobilitat elèctrica, i es preparin pel futur. Podran provar els karts elèctrics al final de l’activitat i s’ho passaran pipa. Algun dia no gaire llunyà a les ciutats ens mourem sobre aparells elèctrics com el Giracat®, no en dubteu. Després de la festa els vostres fills ja hi estaran preparats!\nEl preu mínim per la festa son 160€ i comprèn 6 vehicles (Giracat® i/o patinets), durant un màxim de dues hores. Si voleu més màquines o més estona, us farem un pressupost. Si us cal que posem el berenar en parlem, però normalment son els pares qui ho fan al seu gust.\nTambé us farem un vídeo amb les imatges de la festa perquè pugueu mostrar-ho als amics i tenir un bon record d’un dia inoblidable! Al web www.giracat.cat/videos en trobareu uns quants!\nMolts pares també aprofiten per provar el Giracat® i els patinets elèctrics, tornen a fer de nen per una estona, i sovint veuen que Giracat® els pot ajudar a solucionar els problemes diaris de mobilitat. En efecte, Giracat® és divertit, i a la vegada ens pot ajudar en la vida quotidiana. Segur que us farà pensar en el futur de la mobilitat…\nSi voleu conèixer comentaris de famílies que ha han provat les nostres festes, us en posem alguns:\nAnna, mare del Marc: “Ahir va ser un dia genial, vam celebrar l’aniversari acompanyats dels seus amics i van viure una festa màgica gràcies a Giracat, una experiència única, 100% recomanable”\nElisenda, mare de l’Albert: “Tot un plaer haver contactat amb vosaltres per fer aquesta activitat, els nens han disfrutat molt i nosaltres també. Heu estat molt amables i molts atents en tot moment, us felicito per la vostra feina tant ben feta!”\nElena, mare de la Berta: “L’activitat ha estat genial, els nens super contents! El vídeo molt xulu… Mil gràcies!”\nFins hi tot n’hi ha que ens han dedicat un dibuix!\nAmb nens amb Giracat\nGiraCat - Rutes per tot Catalunya\n667 56 49 24\nFestes Infantils, Agenda\naventura amb nens giracat monocicle electric patinet electric monocicles amb rodes giracat a catalunya\nPEL·LÍCULA INFANTIL: KIKORIKI, EQUIP INVENCIBLE\nÒPERA FOR KIDS, AL TEATRE BORRÀS A BARCELONA\nGRAVEM LA PEL·LÍCULA DEL TEU ANIVERSARI\nFESTES D’ANIVERSARI A LA PEDRERA\nANIVERSARI AMB NENS A BORD D’UN VAIXELL A BARCELONA


«Ens envien a presó perquè la gent tingui por del règim» - Diari Jornada\nAndreu Curto i Valtònyc a la platja del Prat de Llobregat (Estefania Bedmar)\n«Ens envien a presó perquè la gent tingui por del règim»\n| 12 de maig, 2018 - 02:06\nÉs gairebé impossible trobar una estona disponible a l’agenda del Josep Miquel Arenas, més conegut amb el seu nom artístic de Valtònyc, per poder-hi conversar. Es passa el dia amunt i avall. Xerrades, concerts, taules rodones, entrevistes... I, entremig, vol tancar algunes gestions administratives per si els recursos judicials i mobilitzacions no poden aturar l’ordre d’entrada a presó que està dictada per l’Audiència Nacional (AN) per a aquest dilluns, 14 de maig, com a molt tard (tot i que es podria allargar un mes si l’AN accepta la demanda del raper per tenir temps de presentar un recurs de vulneració de drets fonamentals davant el Tribunal Constitucional).\nAterra al migdia a l’aeroport de Barcelona provinent de Mallorca i a la tarda ha de ser a Granollers. L’esperem a la porta d’arribades de la terminal T1 amb l’Andreu Curto i la fotògrafa Estefania Bedmar. L’Andreu Curto és un jove tortosí que va ser detingut durant la vaga general del 29 de març del 2012 i que va passar 22 dies en presó provisional, primer a la Model i després a Brians 2. Els hem proposat a ell i al Valtònyc de trobar-se una estona i conversar sobre la repressió política que tots dos han patit i sobre la vida a presó.\nDecidim sortir de l’aeroport i anar fins a la platja del Prat, a tocar del mar. «Donar consells és complicat. És una situació molt forta que hagis d’estar esperant un dia que et facin entrar a presó. A més, la meva estada al centre penitenciari va ser curta». De totes maneres, s’hi anima: «En aquell període breu de temps, sí que vaig veure que la presó és un abocador social de tot el que molesta i que no encaixa dins l’estructura i cànons del mercat capitalista; apartem de la vista la pobresa i l’exclusió social amb la presó. Allà dins hi ha de tot, però en general és gent de classe molt baixa i que ha tingut la vida bastant predeterminada pel lloc i la família on ha nascut, a part de persones que han tingut mala sort i a qui les coses no els han anat bé».\nEl Valtònyc l’escolta mentre devora una hamburguesa que ha comprat al xiringuito que hi ha a la mateixa platja. L’avió ha arribat tard i venia sense dinar. «No hi vas tenir cap problema, amb els altres presos?», pregunta el cantant. «No, cap», el tranquil·litza el tortosí, i continua: «De fet, hi trobes una certa connexió. La majoria són conscients que formen part de la cua de la societat i que són allà per unes desigualtats brutals. No és gent en qui hagis de dipositar tota la confiança, però sí que poden ser un suport, allà a dins».\nAndreu Curto: «A la presó la gent és prou empàtica, però hi ha molt d’individualisme»\n«Si haguessis de dir una cosa bona i una de dolenta de la presó, què escolliries?», pregunta el Valtònyc a l’Andreu Curto amb els neguits que l’amoïnen des que li van comunicar el 20 de febrer que hi havia d’ingressar tres anys i mig. «La cosa bona és que en general la gent és prou empàtica i no es dedica a emprenyar la resta, sinó que uns i altres s’intenten fer la vida una mica més fàcil. Per contra, hi ha persones que tenen una mentalitat molt individualista i en moments extrems intenten salvar-se a ells mateixos. No hi ha una organització col·lectiva; s’ha de ser conscient d’això».\nCartes que trenquen la rutina\nDurant les tres setmanes que va passar a presó, a Curto el va ajudar saber que al carrer hi havia mobilitzacions perquè el posessin en llibertat. «Aquests inputs (que arriben per la premsa, pels advocats, pels companys o per la família) et fan ser conscient que formes part d’una lluita política que no s’ha aturat, que segueix. En el teu cas, Josep, ara hi ha una lluita perquè no entris a presó, i és també una lluita per la llibertat d’expressió. Les cartes que reps quan ets dins et permeten trencar amb la rutina penitenciària. Tota l’estona que estàs llegint una carta o contestant-la és una estona que no estàs pensant en coses de la presó. Tot això et reforça des del punt de vista personal i polític quan ets a la cel·la».\nMés enllà de parlar de la vida a presó, el Valtònyc i Curto comparteixen la sensació que la repressió que pateixen té una clara intenció d’alerta per a qualsevol que critiqui el sistema. El Valtònyc explica com viu les sentències que s’estan dictant contra ell i contra altres músics com Pablo Hasel o el col·lectiu de cantants La Insurgencia: «Jo sento que als cantants a qui ens han encausat ens utilitzen d’emissaris, com a missatge de cara a la resta de gent: si algú s’atreveix a fer una crítica, una sàtira o a organitzar-se en contra del règim, patirà repressió, com nosaltres. Volen que la gent tingui por d’organitzar-se, de fer un tuit o una cançó. I passa el mateix amb el referèndum».\nValtònyc: «Volen que la gent tingui por d’organitzar-se o de fer una cançó»\nFa un dia asolellat de primavera. És divendres al migdia i la platja està pràcticament buida. El Valtònyc s’acaba l’hamburguesa i ens alcem ràpidament perquè ja l’esperen a Granollers. Curto li dona un darrer consell: «Si hi entres, ves al gimnàs i no et facis amic dels funcionaris».